**Кітап оқуға құштар мектеп**

Мемлекет басшысы Қасым-Жомарт Тоқаевтың Ұлттық қоғамдық сенім кеңесінде берген тапсырмасына сәйкес, Білім және ғылым министрлігі «Оқуға құштар мектеп» жобасын қолға алды.

 «Оқуға құштар мектеп» жо­ба­сының мақсаты еліміздегі кітап­ха­налар ахуалын жақсарту және оқушы­лар мен жастардың көркем әде­биет­ке қы­зығушылығын арттыруға бағытталған. Бұл жобаны іске асыру барысында Май ауданы Көктөбе елді мекенінде орналасқан Ерсін Мукашев атындағы жалпы орта білім беретін мектебінің мектепшілік жоспар құрылып іс-шаралар өткізілуде.

Жобаның мақсаты – балалармен жастардың мәдени және оқырман құзіреттілігін дамыту.

Жобаның міндеттері:

-мектептің,кітапхананың және ата-аналардың балалар мен жасөспірімдерді кітап оқу мәдениетін дамыту мен сақтау проблемасын шешудегі іс-әрекеттерін «Кітап оқуға құштар мектеп» жобасына қатысу арқылы белсендендіру;

- «оқырман сауаттылығы» ұғымын ашу;

-отбасылық оқуды насихаттау;

Бұл жобаны қашықтықтан насихаттау барысында ZOOM платформасы арқылы сыныптар арасында «Кітап – алтын қазына» атты сайысы өтті. Осы тақырыпты алудағы негізгі мақсатымыз бүгінгі жас ұрпаққа қаншама білім нәрін беріп, білім-білігімізді жетілдіріп отырған кітаптарымызды ұқыптылықпен ұстап, құрметтей білуге үйрету, кітапқа деген сүйіспеншілігін, қызығушылығын арттыру, кітаппен достастыру. Кітапты талғап, таңдап оқи білу, оны түсіну, алған әсеріңді өмірде жарата білу – әрбір адамның білімі мен білігін, пайымы мен парасатын айқындайтын алғы шарттардың бірі.

Осы орайда 4 сынып оқушылары кітап жайында баяндама оқып, өлеңдерін айтып, жұмбақтарын шешіп, шеберлікпен ұсына білді. Сайысты әрі қарай оқушылардың ойын сергіту, жинақтау үшін «Жалғастыр» ойыны әдісімен оқушылар білімдерін сынады. Мигранов Расул,Рамазанова Амина,Марат Арыстан, Виноградов Максим,Кабаков Вячеслав,Лещенко Юлия,Артемова Юлия сынды оқушылар өздерінің білімділігімен, тапқырлығымен, шапшаңдығымен ерекше көзге түсті. Балалар бүгінгі кеште көп нәрсені үйренді. Кітап білім беруде, тәрбие беруде таптырмас асыл қазына екенін ұғынды. «Кітап ақылдың құйылған көлі», «Кітап ғажап дос» - деп бекер айтылмаса керек. Оқығаның, тоқығаның көп болса жеңбейтін жау, алынбайтын қамал жоқ. Білімге құштар оқушыларымыздың әлі де алар асулары көп, болашақта көп үміт артамыз, жоғары белестерге жетеді деген сенімдеміз.

 **Карпекова Орынтай Сембайқызы**

**Е.Мұқашев атындағы орта мектебінің қазақ тілі мен әдебиеті пәні мұғалімі.**